স্টাফ রিপোর্টার ॥ আজমিরীগঞ্জ উপজেলা পরিষদ নির্বাচনে চেয়ারম্যান পদে রওশন মোশাররফ শাবানাকে ১৯ দলীয় জোটের একক প্রার্থী ঘোষণা করা হয়েছে। গতকাল হবিগঞ্জ জেলা বিএনপির সাধারণ সম্পাদক মেয়র আলহাজ্ব জি কে গউছ বিষয়টি নিশ্চিত করেছেন। এ বিষয়ে জানতে চাইলে মেয়র জি কে গউছ বলেন- আজমিরীগঞ্জ উপজেলা পরিষদ নির্বাচনে চেয়ারম্যান পদে রওশন মোশাররফ শাবানা ১৯ দলীয় জোটের একক প্রার্থী হিসেবে প্রতিদ্বন্দ্বিতা করবেন। দলের হাইকমান্ড এই সিদ্ধান্ত নিয়েছে। গতকাল বিএনপির কেন্দ্রীয় যুগ্ম মহাসচিব (দপ্তরের দায়িত্বে) রুহুল কবির রিজভী সেলফোনে আমাকে বিষয়টি নিশ্চিত করেছেন। সাথে সাথে এ সংবাদটি আজমিরীগঞ্জ উপজেলা বিএনপির ভারপ্রাপ্ত সভাপতি গোলাম মোস্তফা ও সাধারণ সম্পাদক গোলাম ফারুককে অবহিত করা হয়েছে। মেয়র বলেন- বর্তমান সরকারের অত্যাচার নির্যাতনের প্রতিবাদ সরূপ বিএনপি উপজেলা নির্বাচনে অংশ ...